Hit går melkepengene dine

Hvor går egentlig pengene du betaler med når du kjøper en liter melk? Og hvem stikker av med mest? E24s melkejakt avsluttes i butikken.

DISSE «MELKER» DEG: Det er mange som skal ha sin del av prisen du betaler for melken. Andelene er et anslag og vil variere noe etter sluttprisen på melkekartongen. Vis mer byoutline Grafikk: Lasse Lunde

Publisert: Publisert: 21. september 2014 14:54

- At prisen stiger en tier fra bonde til butikk, er som vi må forvente. Det er langt fra fjøset til melkehylla, sier Kristian Rødø.

Vi møter driftssjefen på Ski Storsenter rett etter arbeidsdagens slutt. Han er innom Ultra på vei hjem. Vi kommer i prat i det Rødø plukker ut to 1,5-litere med lettmelk. Med både småbarn og en tenåring i huset går det mye melk, forteller han.



- Jeg synes ikke melk er så dyrt i Norge, sier Rødø, som må tenke seg om før han kan gi eksempler på produkter han synes koster for mye.



Blikket sveiper over butikken, før han nikker i retning av grøntavdelingen og et bord med ferske plommer.



- Noe frukt og grønt er for dyrt. Jeg er veldig glad i plommer. At det koster nesten 50 kroner for en kurv, er uforståelig mye. Er frukten litt stor, er det ikke mer enn fem plommer i en kurv. Og da koster det altså 10 kroner stykket. Det er for mye, sier Rødø.

BRUKER MYE MELK: Kristian Rødø har barn i huset, og konsumerer mye melk. Hos Ultra på Ski betaler han 15,30 kroner literen, nesten 10 kroner mer enn bonden får når han leverer melk fra sin gård fem mil lenger sydøst. Vis mer

Vår melkejakt startet i Rakkestad og førte oss inn til Tines gigantiske meieri på Kalbakken i Oslo. Nå er vi i Ski, halvveis tilbake til Rakkestad. Og vi er en halvannen times kjøring fra Sverige.

- Nei, jeg handler sjelden der. Et par ganger i året kanskje. Jeg synes ikke det er verdt det, sier Rødø.

Les også På prisjakt langs melkeruten - dette tjener bonden på melken

I stedet for handel i Sverige, gjør Rødø sine innkjøp på en av Norges største dagligvarebutikker. Eid av Norgesgruppen, som med en markedsandel på 40 prosent og en omsetning på 67 milliarder kroner er den dominerende spilleren i dagligvaremarkedet. Norgesgruppen hadde i fjor et overskudd på 1,8 milliarder kroner.

E24 Bedrift:Sjekk nøkkeltall for Norgesgruppen



Hos Ultra selger de en liter ekstra lettmelk fra Tine for 15,30 kroner literen. Da kumelken forlot bonde Rolf Øyvind Thune i Rakkestad kostet den 5,05 kroner.



- Vi har jo mange rike butikkeiere her i landet. Jeg tror de som eier kjedene og de store butikkene, tar mye av kaka. Jeg har noen kjente som har drevet som små kjøpmenn, og de har ikke hatt det fett. De har jo nesten ikke marginer i det hele tatt, sier Rødø.

Hos Norgesgruppen deler de ikke synspunktet til Rødø:

«Dagligvarebransjen har ikke store marginer. Det finnes produkter vi tjener bra på og produkter vi taper penger på å selge. Blant våre 1750 kjøpmenn er det noen som tjener godt og andre som sliter. Felles for dem alle er at det ligger hardt arbeid bak det å drive en god butikk», skriver direktør for næringspolitikk og myndighetskontakt Bård Gultvedt i en epost til E24.

Men Gultvedt ønsker - i likhet med Tine og Rema - ikke å si noe om hva de faktisk betaler for varene sine, ei heller for melken.

«Vi ønsker, av konkurransemessige årsaker, ikke å kommentere hva vi betaler for våre varer», skriver Gultvedt.



- Innprisen vi betaler fra Tine kan vi dessverre ikke opplyse om da dette er en konfidensiell avtale mellom leverandør og Rema, skriver direktør for kommunikasjon og samfunnskontakt Mette Fossum Beyer i Rema til E24.

Vårt prisanslag



Basert på samtalene med forskjellige personer i verdikjeden kan vi likevel lage et grovt anslag for hvem som får hvor mye når Rødø og vi andre betaler rundt 15 kroner literen for ekstra lettmelk.

Les også - Koster å kjempe om kundene

Når melken går fra bonden til meieriet, koster den 5,05 kroner. Det fastsettes i jordbruksoppgjøret. I det Tine overtar melken, følger det samtidig med et ansvar for betaling av prisutjevning og emballasjeavgifter. Disse beløper seg til rundt to kroner. Deretter skal Tine ha dekket sine egne kostnader og skaffet seg en fortjeneste. Da øker prisen med knappe fire kroner. Kjedene og butikkene tar deretter omtrent to kroner, før staten legger på prisen med ytterligere to kroner. Da ender prisen på 15 kroner.



I alle fall for Tine ekstra lettmelk på Ultra i Ski.

Les også På besøk i Norges største kjøleskap

Prisutjevning Prisutjevningsordningen skal bidra til at melkeprodusentene får samme pris for melken uansett hvor i landet de befinner og hvilket produkt melken ender opp som. uavhengig av geografisk lokalisering og anvendelsen på meieriet. Ordningen er, ifølge Landbruksdirektoratet, også til for å sikre like konkurransevilkår for meieriene som inngår i den. Kilde: Landbruksdirektoratet

Vis mer vg-expand-down

Kunden betaler litt mindre for Q-melk enn for Tine. Og melken er generelt litt dyrere på Ultra enn i billigkjeder som Rema og Kiwi.



Spår prisfall i høst



Hvorvidt Sylvi Listhaug har funnet endelige svar på sine prisundersøkelse, gjenstår ennå og se.

Statsråden og hennes byråkrater har i alle fall hatt flere møter med både Tine, Rema, Norgesgruppen og andre deler av norsk landbruk.

Gultvedt sier til E24 at Norgesgruppen i møtet med departementet påpekte at det generelt er flere faktorer som bidrar til endringer i prisene, som for eksempel økte råvarepriser eller økte lønnskostnader.



Les også Norgesgruppen-tall: Nå faller matvareprisen

Videre forteller Gultvedt at Norgesgruppen overfor Listhaug spådde, slik Kiwi-sjef Jan Paul Bjørkøy også gjorde overfor E24, at prisene kan endre retning de neste månedene.

«Vi forsøkte også å få frem at priser går opp og ned, og at prisene har gått ned fra juli til august, og at SSB-statistikk sannsynligvis vil vise videre prisnedgang i høst», skriver direktøren i eposten.

FYLDIG MELKEDISK: Melken fra norske bønder resulterer egentlig i et imponerende antall produkter. Her fra disken på Ultra på Ski Storsenter. Vis mer

Tine gjør et poeng av de ikke satte opp sine priser 1. juli.

- Økningen var utelukkende en følge av jordbruksforhandlinger og avgiftsjusteringer. Det er det staten som gjør. I år var den 15 øre, tilsvarende en prisøkning på 0,8 prosent på alle Tines meieriprodukter, skriver Veronika Skagestad i Tine kommunikasjon i en epost til E24.

- Ikke jordbruksoppgjøret

I begynnelsen av september viste ny statistikk fra SSB at matvareprisene falt i august, dog ikke så mye som Norgesgruppen spådde.



Men Sylvi Listhaug lovet å holde øye med matindustrien også fremover.



- Jeg kommer til å følge utviklingen tett. Det er viktig for meg å fortsatt være vaktbikkje, både som forbruker og minister, sier Sylvi Listhaug.